2020-8282

|  |
| --- |
|  |
| Til høringsparterne på vedlagte høringsliste |

**Høring over udkast til ændring af bekendtgørelser om Byggeskadefondene**

Transport- og Boligministeriet sender hermed udkast til ændring af bekendtgørelser om Byggeskadefondene i høring.

Med lovforslag L 6 ophører skadesdækningen af fremtidige bygningsfornyelsessager, og Byggeskadefonden vedrørende Bygningsfornyelse sammenlægges med Byggeskadefonden på det almene boligområde. Under forudsætning af lovforslag L 6 vedtages, vil der blive foretaget nedenstående ændringer i en række bekendtgørelser på Byggeskadefondenes område.

* Den nye Afdeling C bliver omfattet af reglerne om Byggeskadefondens årsregnskaber og organisation.
* Reglerne for eftersyn af bygninger og skadesdækning for sager omfattet af Afdeling C tilføjes bekendtgørelserne om Byggeskadefonden.
* Det sikres at reglerne for bygningsfornyelsessager, der har fået tilsagn inden den 1. januar 2021, fortsat er gældende, men indsat i Byggeskadefondens regelgrundlag.

Bekendtgørelsesændringerne vurderes ikke at have erhvervsøkonomiske konsekvenser, da ændringerne skal sikre overensstemmelse med det fremsatte lovforslag.

Høringsmaterialet vil blive gjort tilgængeligt på [www.høringsportalen.dk](http://www.høringsportalen.dk). Ligeledes vil indkommende høringssvar blive offentliggjort på Høringsportalen.

Transport- og Boligministeriet skal venligst bede om eventuelle bemærkninger **senest den 2. december 2020.**

Høringssvar bedes sendt til trm@trm.dk med henvisning til j.nr. 2020-8282.

Spørgsmål vedrørende høringen kan stilles til Malene Oelrich på mail mbo@trm.dk og telefon 23 47 10 87.

Med venlig hilsen

Malene Oelrich

Fuldmægtig